CELEX: 32005D0683
Language: lt
Date: 1128038400000
Title: 2005/683/EB: 2005 m. rugsėjo 30 d. Komisijos sprendimas, iš dalies keičiantis Sprendimą 2005/240/EB, leidžiantį naudoti tam tikrus kiaulių skerdenų klasifikavimo būdus Lenkijoje (pranešta dokumentu Nr. C(2005) 3646)

4.10.2005   
            
            
               LT
            
            
               Europos Sąjungos oficialusis leidinys
            
            
               L 258/5
            
         
      KOMISIJOS SPRENDIMAS
   
   2005 m. rugsėjo 30 d.
   iš dalies keičiantis Sprendimą 2005/240/EB, leidžiantį naudoti tam tikrus kiaulių skerdenų klasifikavimo būdus Lenkijoje
   (pranešta dokumentu Nr. C(2005) 3646)
   (autentiškas tik tekstas lenkų kalba)
   (2005/683/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendimu 2005/240/EB (2) Lenkijoje buvo leista naudoti tris kiaulių skerdenų klasifikavimo metodus.
            
         
               (2)
            
            
               Lenkijos vyriausybė paprašė Komisijos leisti naudoti naują aparatą kiaulių skerdenoms klasifikuoti ir pateikė išsamią informaciją, nurodytą 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnyje.
            
         
               (3)
            
            
               Išnagrinėjus šį prašymą paaiškėjo, kad sąlygos, leidžiančios naudoti šį naują aparatą, yra įvykdytos.
            
         
               (4)
            
            
               Todėl Sprendimą 2005/240/EB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/240/EB iš dalies keičiamas taip:
   
               1)
            
            
               1 straipsnio pirma pastraipa papildoma d punktu:
               
                           „d)
                        
                        
                           aparatą, vadinamą „IM-03“, ir su juo susijusius vertinimo metodus, apie kuriuos išsamesnė informacija pateikiama priedo 4 dalyje;“.
                        
                     
         
               2)
            
            
               Priedas iš dalies keičiamas pagal šio sprendimo priedą.
            
         2 straipsnis
   Šis sprendimas yra skirtas Lenkijos Respublikai.
   
      Priimta Briuselyje, 2005 m. rugsėjo 30 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 74, 2005 3 19, p. 62. Sprendimas su pakeitimais, padarytais Sprendimu 2005/609/EB (OL L 207, 2005 8 10, p. 20).
   
      (3)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).
   
      PRIEDAS
      Sprendimo 2005/240/EB priedas papildomas šia 4 dalimi:
      
         „4 Dalis
         IM-03
         
                     1.
                  
                  
                     Kiaulių skerdenos klasifikuojamos naudojant aparatą, vadinamą „IM-03“.
                  
               
                     2.
                  
                  
                     Aparate turi būti 7 milimetrų skersmens adatinio tipo optinis zondas (Single Line Scanner SLS01). Zondas turi kontaktinių vaizdo jutiklių (CIS) liniją ir žalios šviesos diodus. Veikimo nuotolis – nuo 0 iki 132 milimetrų.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     
                         = 45,07537 – 0,52724X1 + 0,31380X2
                     
                     kur:
                     
                                 
                                    
                              
                              
                                 =
                              
                              
                                 apskaičiuotas skerdenos raumeningumo procentas,
                              
                           
                                 X1
                                 
                              
                              
                                 =
                              
                              
                                 nugaros lašinių storis (su oda) milimetrais, išmatuotas 6 cm atstumu nuo skerdenos vidurinės linijos tarp trečiojo ir ketvirtojo paskutiniųjų šonkaulių,
                              
                           
                                 X2
                                 
                              
                              
                                 =
                              
                              
                                 raumenų storis milimetrais, išmatuotas tuo pačiu laiku ir toje pačioje vietoje, kaip ir X1.
                              
                           Ši formulė taikoma skerdenoms, sveriančioms nuo 60 iki 120 kilogramų.“